
llac  quae  insequitur  dissertatione  demonstrare  conamur, 
relationem,  quae  religiositati  cum  moralitate  intercedit,  non 
eam  esse,  qualis  a  plerisque  iudicatur,  sc.  ut  alterutra  ab 
altera  aliena  sit  nihilque  valeat  ad  notionem  eius  cbnsti- 
tuendam,  sed  ipsa  notione  utramque  coniunctam  esse  cum 
altera ,  ita  ut  neutra  segregata  et  sola  per  se  possit  existere. 
Quod  ut  evincamus ,  prima  liac  particula  notionem  religio- 
sitatis  plene  explicavimus ,  moralitatis  vero  non  ipsius,  sed 
eius  tantum,  in  qua  illa  consistit,  libertatis  notionem  eum 
in  modum  adumbravimus ,  ut  qua  via  et  ratione  ea  cogi- 
tanda  sit,  et  ipsa  explicatione  et  adversariorum  sententiis 
refutatis  satis  appareat.  Kelinquitur,  ut  eius  ipsius  morali- 
tatis,  quae  e  libertate  illa  enascatur,  cum  religiositate  vin- 
culmn  declaremus.  Atque  hoc  quidem  hac  quae  praesto  est 
<lissertatione  continuata  brevi  tempore  nos  confecturos  esse 
speramus 

Dc  relatione,  quae  est  inter  principia  agendi  uioralia 
et  religiosa. 

Vonditiones  aniini,  de  quibus  hoc  loco  agitur,  ambae  ad 
ipsam  animi  essentiam  pertinent,  quin  etiam  eam  constituunt. 
Neque  tamen  videntur  una  esse  posse,  quum  utraque,  quo 
magis  semetipsam  conformatam  et  excultam  praebeat,  eo  ple- 
nius  alteram  excludere  videatur.  Moralitas  enim  posita  est 
in  condicione  libere  agendi,  religiositate  eo  ducimus,  ut  divi- 
nae  actioni  toto  animo  nos  dedamus.  Itaque  ut  ex  rei  ipsius 
notione  sequi  videtur,  moralitatem  in  eo,  qui,  sua  ipsius  actione 
penitus  sublata,  divinae  efficientiae  se  dedit,  esse  non  posse, 
ita  saepe  etiam  inveniuntur,  qui  aut  summa  in  ipsorum  actione 
dignitate  posita  religiositatem  aspernentur  aut  prae  solius  dei 
efficientia  facultatem  nostram  moraliter  agendi  parvi  aestiment. 
Q,uam  quaestionem  quo  facilius  expediamus,  priusquam  rem, 
de    qua   agitur,    aggrediamur,    exponendum    erit,    quomodo   et 


[psa  moralitas  et  ea,  in  qua  illa  consistit,  libertas  animo  com- 
prehendendae  sint.  Iam  igitur  interrogamus,  quomodo  fieri 
t,  ut  ipsi  libere  nos  in  ipsos  vertamus  —  vcl  potins,  in 
omnibus  cogitationibus  et  actionibus  utrum  superiore  quadam 
necessitate  coacti  et  adstricti  simus  an  libertas  ea,  quae  omncm 
necessitatem  eludat ,  nobis  vindicanda  sit.  Atque  hae  quidem 
quaestiones  non  idem  valere  videntur,  quoniam  altcra  de  ipsa 
libertate,  altera  dc  actionc  quidem  in  nos  ipsos  conversa,  non 
autem  omnino  de  liberis  actionibus  agit.  Attamen  in  principio 
idem  valent.  Si  enim  actioncm  in  nos  ipsos  convcrsam  nega- 
mus,  etiam  in  aliis  rebus  liberam  actionem  fieri  non  posse 
contendimus.  Si  in  nos  ipsos  non  vertercmur,  nihil  aliud  esse- 
mus  ac  naturales  res,  neque  magis,  ut  proprie  dicamus,  aucto- 
res  actionum  nostrarum  appellari  possemus  quam  lapis  fene- 
stram  frangens  ipse  auctor  eius  fracturae  dici  posset.  Eodem 
modo,  quo  non  lapis,  sed  is,  qui  lapidem  coniecit,  vere  auctor 
dicitur,  ipsi,  nulla  in  nos  ipsos  relatione  interposita,  nihil 
anmus,  nisi  medium  quoddam,  per  quod  alius  auctor  agit. 

Omnes  de  moralitate  sententiae,  nisi  libcrtate  iam  con- 
cessa,  existere  non  possunt,  concessamque  libertatem  hac  in 
dissertatione  iam  poneremus,  nisi  nonnulli  religiositatem  liber- 
tatis  existcntia  laedi  contenderent.  Negationem  libertatis  pro- 
batam  videmus  doctrinis  et  philosophorum,  qui  hominum  liber- 
tate  leges  naturac  rationisque  tolli  docent,  ct  theologonnn, 
qui  liberum  arbitrium  tollunt,  ne  solius  dei  actioni  impedimen- 


tum  existat.  Remotis  his  omnibus,  qui  et  moralitatem  et  reli- 
giositatem  nihil  aestimantes  libertatem  negant,  primum  inter 
philosophos  de  Spinoza  paucis  loquamur.  —  Spinoza  libero 
hominum  arbitrio  locum  omnino  non  dat-,  libortatem  ut  quae 
rationis  expers  et  in  sola  imaginatione  posita  sit,  illudit; 
singuli  homines  ei  nihil  sunt  nisi  inanes  unius  substantiae 
modi,  nihil  habent,  quod  per  se  comprehendi  possit;  sola  in 
substantia  existunt  propriamque  naturam  nisi  fallaci  imagina- 
tione  datam  non  habent. 

Omnes  rationes,  quas  infra  contra  eos  exponemus,  qui 
ad  religiositateni  servandam  libertatem  negant,  iam  Spinozani 
in  iis  doctrinae  partibus  attinent,  in  quibus  de  erroribus  agit, 
qui,  solo  deo  auctore,  comprehendi  non  possunt.  Verum  enim 
vero  eo,  quod  singulorum  libertatem  parvipendit,  repugnantia 
ei  existit  ea  quae  intima  doctrinae  eius  principia  labefactet. 
Quani  hoc  loco  breviter  adumbremus.  Singuli  modi,  quamvis 
eadem  sint  natura  qua  substantia,  tamen  omni  cum  ea  rationi 
communi  carent.  Iam  quaerimus,  quomodo  efficiatur,  ut  singuli 
homines ,  qui  nihil  sunt  nisi  modi  inanes  in  substantiae  super- 
ficie  orientes,  infinitam  substantiam  mente  concipiant,  ut  homi- 
nes,  quorum  cogitationes  cum  vana  undarum  motione  com- 
parentur ,  neque  unquam  veram  ad  ipsam  infinitatem  relationem 
habeant,  eo  adduci  possint,  ut,  quod  Spinoza  postulat,  omnia 
sub  specie  aeternitatis  spcctent?  Quum  autem  modus  sua  na- 
tura   et  libertate   carens   de  se  ipso  non  magis  quam  ulla  res 


naturalis  cog-nosccre  possit,  ipsa  hacc  consideratio,  qua  liber- 
tatis  prorsus  expertem  sese  ct  inanem  esse  modum  affirmat, 
actio  libertatis  habcnda  est. 

Ac  primum  quidem  apud  eos,  qui  non  summae  mundi 
unitatis  conservandae  causa  sed  quod  religiositatc  adducti 
unicam  dei  actionem  diminui  nolunt,  libertatem  ncgant,  hanc 
negationem  fere  omnino  contraria  negatione  i.  e.  actione  dei 
negata,  provocatam  videmus.  Iam  religiositas ,  qua  homo  se 
totum  divinae  actioni  dedit,  ita  valet,  ut  moralitas  et.  ea,  quae 
in  libertate  hominum  consistunt,  plane  negligantur.  Quamvis 
autem  animus  noster  hac  quiescente  pietate  offendatur,  tamcn 
cam  refutare  non  debemus,  si  moralitatem  non  nisi  religiosi- 
tate  neglecta  valentem  constituere  possumus.  Omnium  enim 
hominum  animis  penitus  insunt  duo  momenta :  alterum ,  quo 
totos  se  divinae  actioni  dedunt  neque  eam  minuere  conantur, 
alterum ,  quo  libere  ex  ipsis  viribus  agere  omnemque  vim  exter- 
nam  in  eo,  quod  agunt,  abiicere  cupiunt.  Horum  autem  mo- 
mcntorum  si  ea  esset  relatio,  ut  alterum  crescerct,  altero 
minuto ,  nobis  nihil  esset  reliquum ,  nisi  ut  aequabilitatem 
quandam,  qua  neutrum  altero  superius  sit,  constitueremus ; 
quae  autem  utrique  esset  veritas ,  clarum  non  foret.  Attamen 
iam  initio  hanc  dei  fiduciam  habere  debemus,  ut  essentiam 
ipsam  animi  non  ita  partitus  sit  neque  tam  iniquam  rclationem 
collocaverit  inter  religiositatem  et  moralitatem.  Iam  si  hoc 
loco    ante   rem  ipsam    explicatam  de  ista   relatione  pauca  ad- 

umbrare  conamur,  primum  omnium  dicendum  erit,  istis  mo- 
mentis  relationem  non  existere  secundum  quantitatem  quasi 
invicem  se  coerceant  essentiamque  hominis  inter  se  partiantur. 
Porro  si,  qiudquid  fit,  in  eo  consisteret,  ut  a  deo  originem 
duceret,  tota  inter  verum  et  falsuni  repugnantia  tollerotur; 
omnia  essent  bona  secundum  naturam ,  neque  tamen ,  quum 
notio  mali  removeatur,  secundum  moralitatem.  Quin  etiam 
si  contenderemus ,  peccata  nihil  esse  nisi  speciem  quandam 
fallacem,  tamen  dei  efficientiam  omnia  amplectentem  non  con- 
stitueremus,  quoniam  ipsa  haec  species,  quamvis  non  in  ipsis 
rebus  sed  modo  in  cogitatione  nostra  existat,  non  deo  auctore 
orta  esset.  —  At  sibi  ipsi  ista  religiositas ,  quae  moralitatem 
contemnit,  eodem  modo  repugnat,  quo  moralitas,  religiositate 
carens ,  sibi  non  constat.  Quum  enim  rehgiositas  in  pia  homi- 
nis  deditione  consistat,  haec  ipsa  deditio  moralis  actio  appel- 
landa  est.  Ipsa  enim  sui  negatio,  qua  ista  comprehenditur, 
hominis  opera  efficitur.  Quin  etiam  hanc  negationem  suique 
deditionem  summae  esse  moralitatis,  facile  intelligi  potest. 
Eodem  enim  modo,  quo  quies  iners  non  hominis  religiosi  sed 
bcstiarum  est,  actio  hominis,  quae  a  religione  prorsus  abest, 
etiam  moralitate  caret.  Cui  actioni  non  modo  recta  causa, 
quae  bona  non  appellanda  est  nisi  in  amore  dei  posita,  sed 
etiam  finis  appetendus  deesset.  Qua  enim  ex  re  homines, 
notione  dei  non  adhibita ,  quid  vere  sit  bonum,  cognoscant: 
Ipsa  boni  notio  eos  fugeret  et  in  singulis  modo  rebus  vcrsan- 
tes,    quem   ultimum   finem   assequi   deberent,   plane   nescirent. 


10 

Ftaque  religiositas  et  moralitas  invicem  se  eontinent,  quum 
nullum  factum  ex  altera  sola  compreheudi  possit.  Q,uamvis 
notione  eas  non  confundi  sed  distiueri  oporteat,  revera  tamen 
semper  sunt  coniunctae,  quum  neque  moralitas  existat  nisi 
pia  neque  religiositas  nisi  moralis. 

Itaque  iam  hoc  loco  ex  sola  notione  momentorum  illorum 
contendere  possumus  hoc:  Longe  abest,  ut  libertate  hominum 
actio  divina  minuatur,  quum  summa  hominis  libertas  in  eo 
consistat,  ut  se  divinae  actioni  dedat  summaque  pietas  in  hac 
libera  hominis  actione  posita  sit. 

Subtilius  quidem  sed  ab  iisdem  principiis  profecti  ii  liber- 
tatem  negant,  qui  determinismi ,  qui  dicitur,  doctrinam  sequun- 
tur.  Quae  doctrina,  permultis  hominibus  probata,  speciem 
saepe  etiam  moralitatis  servandae  prae  se  fert,  quin  etiam 
ipsam  hominis  libertatem  perfectiore  quodam  modo  demonstrare 
studet.  Non  eandem  esse  relationem  dei  cum  hominibus  ac 
cum  rebus  naturalibus.'  Leges  enim  quae  corpora  in  se  non 
cohaerentia  necessario  complectantur,  iam  in  animantibus  hu- 
milissimis  non  valere.  Eos  autem,  qui  libertatem  negantes, 
unam  liberam  actionem  ordinem  naturalem  miraculi  instaf 
necessario  diruere  contendant,  parum  observavisse ,  eundem  in 
modum,  ut  exemplum  afferatur,  animantia  prae  plantis  niira- 
cula  esse  neque  tamen  earum  neque  ordinem  naturalem  diruere 
ncque  singularem  uniuscuiusque  naturam  corrumpcre.  Eandem 
rationem    interccderc    inter    naturam    bumanam   et   animantia. 

Itaque  gradatim  crescere  libertatem,  animantia  nulli  necessitati 
nisi  ei  subiecta  esse,  quae  in  sui  generis  notione  posita  sit. 
Komini  autem  summam  libertatem  attributam  esse,  qui,  quo- 
niam  animo  praeditus  sit,  sibi  ipsi  suum  sit  genus  ac  suas 
in  se  ipse  habeat  leges.  Itaque  nullam  hominis  actionem 
subiectam  esse  naturali  necessitati  sed  ipsum  hominem  verum 
esse  suorum  facinorum  auctorem. 

Quae  omnia  ei  doctrinae  concedenda  sunt. 

Iam  vero  pergit  in  hunc  modum:  Quae  quum  ita  sint, 
concedendum  oportere,  homines  actiones  perficere  non  aliena 
sed  sua  necessitate,  neque  tamen  ea  sententia,  ut  etiam  aliud 
quoddam  perficere  potuissent,  ac  perfecerant,  sed  ita  ut  usque 
in  intimas  cogitationes  omnia  iis  sint  determinata,  determinata 
autem  ex  ipsorum  natura,  ergo  ex  libertate.  Cui  argumento 
niagnum  inesse  errorem  contendimus.  Libertas  enim,  quam 
illi  appellant,  non  vera  libertas  cst.  Illud  enim  non  refert, 
utrum  nostra  natura  an  legibus  naturalibus  vel  divina  necessi- 
tate  nos  cogi  censeamus.  Si  homo  liber  appellatur,  ipsius 
natura  tantum  abest  ut  summa  lex  ci  habenda  sit,  ut  vere 
liberatus  dici  non  possit  nisi  ab  ipsa  illa  suae  ipsius  naturae 
necessitate  liber  cogitetur  et  absolutus.  Voluntas  enim  ea, 
quae  naturae  sese  opponere  non  potest,  sed  ea  ducitur,  non 
voluntas  sed  ipsa  est  natura;  voluntate  autem  amissa,  homo 
nihil  aliud  est  ac  res  naturalis.  Quo  fit ,  ut  causam  actionum 
iam  non  in  se  sed  in  superiore  quodam  auctorc  habeat.      Quum 

cnim  ipsius  natura  non  ab  ipso  sed  ab  alio  quodam  posita 
sit,  non  ipsum  hominem  pro  vero  auctore  habemus  earum 
actionum,  quae  ex  ista  natura  proficiscuntur,  sed  eum,  qui 
naturam  posuit,  verum  auctorem  esse  statuimus.  Duplex  qui- 
dem ,  quae  probetur ,  cogitatio  isti  doctrinae  inest.  Primum 
enim  suam  tribuit  dignitatcru  humanae  naturae,  qirippe  quae 
non  eadem  necessitate  cogatur,  cui  omnia  alia  subiecta  sint. 
Quod  quum  nos  ipsi  affirmemus,  exponemus  in  particula  se- 
cunda,  ubi  de  legibus  humanis  uberius  explicabimus.  Deinde 
etiam  concedendum  est,  liberum  arbitrium,  quod  illi  negant, 
non  summam  esse  hominum  libertatem.  Ea  enim  conditio 
animi,  qua  homo  necessitate  quadam  morali  agit,  maiorc 
dignitate  est  quam  ea  qua  de  perficiendis  actionibus  meditatur. 
Error  autem  illorum  in  eo  consistit,  quod  moralem  necessitatem 
in  physicam  convertunt.  Ad  assequendam  summam  moralita- 
tem  indoles  naturalis  ad  firmos  mores,  ad  secundam  quandam 
naturam  moralem  ab  ipso  homine  positam  excoli  debet.  Prius- 
quam  autem  voluntas  hanc  indissolubilem  veramque  unitatem 
cum  natura  iniit,  qualibet  necessitate  adhibita  eam  deleri 
necesse  est. 

De  tota  hac  doctrina  illud  dici  potest,  quod  supra  contra 
philosophicam  libertatis  negationem  protulimus;  non  refert, 
utrum  necessitas,  qua  cogimur,  in  natura  nostra  an  in  alienis 
legibus  naturalibus  posita  sit.  Si  cnim  illi  demonstrare 
student,   nos   a   nostra   natura  liberos  esse  non  posse,   quum 

in  oranibus  actionibus  et  cogitationibus  eandem  hanc  naturam 
exuere  non  possimus,  iam  supra  vidimus,  ipsam  hanc  cogita- 
tionem  nostram  a  natura  libertatem,  de  qua  cogitetur,  ostendere. 

Iam  intima  inter  moralitatem  et  religiositateni  relatione 
ex  ipsis  illis  momentis  demonstrata,  restat,  ut  etiam  exemplis 
ex  historia  petitis  explicemus,  quoinodo  religiositatem  a  mora- 
litate  solutam  ipsam  deleri  necesse  fuerit.  Q,uod  tum  accidit, 
quum  morales  actiones  prae  religiosis  non  partim  sed  omnino 
tollebantur. 

Sententiis  eorum  pertractatis ,  qui  actionem  humanam  prae 
divina  efficientia  tollunt,  iam  ad  eos  transeamus,  qui  ipsam 
essentiam  prae  divina  nihil  esse  volunt.  Quae  doctrina  ab 
illa,  de  qua  modo  exposuimus,  nulla  ipsorum  principiorum 
differentia  intercedente ,  eo  distinguitur,  quod  religiositateni 
subtilius  a  moralitate  segregat  ipsamque  segregatam  constituit. 
Iam  non  modo  efficientia  sed  ipsa  notio  essentiaque  hominum 
divinam  essentiam  minuere  videtur.  Culpa,  qua  deus  offendi- 
tur,  iam  non  consistit  in  eo,  quod  homo  agit,  sed  in  notione 
hominis  posita  est;  offenditur  divina  essentia,  quod  et  quatenus 
homo  existit.  Unde  sequitur,  hominibus  de  essentia  sua  inani 
et  impia  cogitantibus  de  fine  suo  desperandum  esse,  summoque 
maerore  eos  affici.  —  Iam  quispiam  mirari  possit,  quod  aucto- 
rem  huius  doctrinae  philosophicum  Spinozam  non  ducamus. 
Nam  quum  nunc  de  relatione,  quae  est  inter  deum  et  homi- 
nes,    non    secandum    efficientiam    sed    essentiam    explicemus, 

Spinozae  definitio  modorum,  qui  prae  substantia  inanes  sint 
et  essentia  careant,  potius  hoc  dissertationis  loco  proferenda 
videtur,  quam  quo  supra  de  ea  dictum  est.  Ac  primum  quidem, 
si  error  in  hac  re  insit,  haud  magni  momenti  videbitur,  quum, 
iisdem  servatis  principiis,  differentia  doctrinarum  magni  aesti- 
manda  non  est.  Causa  autem  qua  commoti  de  Spinoza  iam 
in  alterius  doctrinae  explicatione  egimus,  non  in  ipsis  princi- 
piis  sed  in  eorum  explicatione  posita  est.  Eadem  de  causa 
Fichtium  quoque ,  quamvis  in  ultima  philosophandi  ratione  sin- 
guloram  hominum  essentiam  inanem  et  prae  divina  delendam 
posuerit,  hoc  loco  non  allegamus.  Verum  citandi  sunt  philo- 
sophici  huius  doctrinae  auctores  Eleatae  et  in  antiquae  philo- 
sophiae  exitu  Neoplatonici.  Sed  horum  quoque  doctrinas  non 
nisi  breviter  adumbrantes  proferemus.  Eleatae  quidem,  quae 
ex  principiis  ad  doctrinam  ethicam  constituendam  consequuntur, 
omnino  non  explicaverunt.  Neoplatonici  autem,  ipsa  ratione 
contempta,  ecstaticum,  qui  dicitur,  philosophandi  modum  adeo 
superiorem  conscientiae  exhibent,  ut  praestare  nobis  videatur, 
singulis  placitis  eorum  omissis,  ipsum  principium  eamque, 
quae  ex  eo  consequitur,  religiositatem  a  moralitate  alienam 
spectare. 

Atque  in  hac  quidem  sententia  duae  doctrinae  distinguun- 
tur,  quae  secundum  diversam  dei  mundique  conformationem 
inter  se  differunt.  Secundum  alteram  ipsa  mundi  omniumque 
rerum  substantia  bona  est  et  divina,  singula  autem,  quatenus 

a  necessitate  complexuque  generis  liberari  et  per  se  esse 
volunt,  impia  et  inania  sunt.  Quae  inanitas  in  homine,  qui 
conscientia  per  se  esse  conatur,  summa  existit.  Itaque  nullus 
homini  finis  propositus  est,  nisi  ut  intereat.  Quatenus  per 
se  est,  impie  essentiam  divinam  minuit;  quatenus  autem  pie 
et  moraliter  agit,  secundum  totam  cogitationem  et  voluntatem 
interire  conatur  in  deo ,  ut  porro  nihil  aliud  existat  nisi  unus 
deus.  Finis  igitur  appetcndus  non  omnino  suhlatus  est;  restat 
omnihus  finis  in  deo  intereundi  communis.  Maeror  igitur  ille, 
quo  homo  conscientia  impia  afficitur,  ei  non  est  desperatio, 
quoniam  suo  interitu  unius  dei  gloriam  se  aucturum  esse 
sperat.  Qui  finis  secundum  alteram  doctrinam  sublatus  est. 
Deus  nihil  esse  nihilque  fore  creditur;  quare  nulla  veritas 
existit  nisi  haec :  nihil  existere  omnemque  inter  verum  falsum- 
que  differentiam  sublatam  esse.  Quae  doctrina  levis  animi 
homines  eo  ducit,  ut  pietatem  moralitatemque  in  ludibrium 
vertant,  homines  graviores  ad  desperationem  redigit.  Prius- 
quam  autem  hanc  doctrinam  accuratius  spectemus,  ad  illam 
exemplis  illustrandam  nos  convertamus.  Inveniuntur,  qui  eam 
sequantur,  omnibus  locis,  ubi  et  mystica  contemplatione  phi- 
losophantur  et  omnis  vis  divina  in  natura  rerum  sita  esse 
putatur.  Huc,  ut  exempla  afferam,  profundus  ille  Scotus 
Erigena  pertinet  et  Eckhardus  atque  ei,  qui  prae  ecclesiae 
dootrina  totam  veritatem  in  pietate  ponebant. 

Longe   quidem   abest,    ut   his    viris    omnia,    quae   ex   iis 
principiis  sequuntur,  vitio  demus,  tamquam  ipsi  illis  annuissent ; 

etenim  religio  christiana,  quam  illi  summopere  colebant,  aut 
impedivit,  quoniinus  illa  principia  ratione  explicarcntur  aut 
colorem  quendam  christianum  iis  induxit.  Quare  horum  prin- 
cipiorum  ut  meram  conformationem  et  ab  omnibus,  quae  iis 
repugnant,  elementis  liberam  cognoscamus,  ad  eos  nos  conver- 
tamus,  qui  isti  doctrinae  sequendae  totam  vitam  dabant,  ad 
Indorum  doctrinam  religiosam  vel  philosophicam. 

Summus  eorum  deus,  Brahma,  vis  universalis  naturae  est 
immanens  omniumque  rerum  substantia.  Omnes  res  singulae 
nihil  aliud  sunt  nisi  alienatio  quaedam  dei  a  se  ipso,  quae 
non  in  veritate  sed  modo  in  imaginatione  existit.  Itaque 
omnium  et  essentia  et  historia  unum  finem  habet,  non  in  ipsis 
sed  in  deo  positum,  qui  eo  efficitur  ut  alienatio  ista  tollatur 
vel  ipsorum  essentia  in  deo  intereat.  Nihil  aliud  homini  ap- 
petendum  est  nisi  negatio  sui;  quam  negationem  assecutus, 
conscientia  sui  deleta,  ipse  fit  Brahma. 

Iam  supra  adumbravimus ,  religiositatem  hac  in  doctrina, 
quae  ipsam  singulorum  existentiam  prae  divina  essentia  negat, 
integriorem  existere  quam  in  illa  quae  actionem  modo  humanam 
tollere  conatur.  Cuius  doctrinae  auctores  quamvis  liberam 
voluntatem  reiicerent,  quin  summa  dignitas  religione  christiana 
in  unoquoque  hominum  posita  esset,  non  dubitabant,  quare  eo 
progredi  non  poterant,  ut  ipsum  hominem  delendum  iudicarent. 
Nec  non  Lutherus  initio  libertatem  voluntatis  negavit,  attamen 
dignitatem  hominis  minuere  in  mente  ei  non  erat;  quin  etiam 

hominibus  eam  dignitatem,  qua  doctrinae  adversariae  eos  pri- 

vavissent,  se  redditurum  esse  contendit.     In  eo  quidem  Luthe- 

rus  sibi  non  constitit,  quod  et  singulos  homines  divina  gratia 

dei  liberos   fore  summamque   moralitatem  adepturos  essc  con- 

tenderet,    et    libertate    negata   eos    omni    moralitate   privaret. 

Itaque  illa   Indorum   doctrina   magis    sibi   constitit,    quum  non 

modo   actionem  sed   etiam    existentiam    hominis    sua   dignitate 

privaret.      Q,uum    autem    religiositatem    a    moralitate   liberam 

constituerent   ultimasque   ex   ista  libertatis  negatione  coniectu- 

ras   facerent,     pietas    eorum   sibi  ipsi    parum   constabat,    quin 

etiam  impietas  facta  est.     Q,uae  ipsius  pietatis  mutatio  hac  in 

doctrina   nondnm   patet.     Servaverunt  enim   speciem   quandam 

moralitatis.     Quae   quamvis  in   sola  negatione  posita  esset,  et 

quum  ipsa  existentiae  humanae  inanitas  probaretur,  tantum  in 

errore  consisteret,    tamen  homo  ex  eo,  quod  flnis  non  omnino 

negatus     erat,    vim    religiositatis    servandae    cepit.       Revera 

de    officiis   etiam   ista  doctrina  agit,   non  quidem  universalibus 

sed  ita  ut   ad  alios    ordines  alia  officia  pertineant.     Aliis  enim 

quaestus  comparandus,  aliis  gloria  appetenda  cst;  primus  qui- 

dem   ordo    ista   officia  inania  esse  summumque  officium  in  ne- 

gatione    vitae   positum    esse   cognitum    habet.      Existit    igitur 

veritas  quaedam  etiam  hominibus  assequenda,  veritas  negatio- 

nis,   omnisque   dignitas,   qua   ipsa    existentia  privatur,  in  hac 

negatione  existentiae  ponitur.     Cui  doctrinae  error  atque  etiam 

contradictio   inest.      Si    singuli   homines  secundum  existentiam 

et  effioiontiam  non  inanes  sed  mali  haberentur,  negatio  ipsorum 

bona  appcllari  posset,  quamvis  etiain  hac  condicione,  quomodo 
ex  hominibus  pravis  bona  negationis  voluntas  oreretur,  intel- 
ligi  non  posset.  Si  autem  homines  secundum  essentiam  una 
habentur  cum  divina  substantia,  eique  non  nisi  inanitate,  qua- 
tenus  singuli  sunt,  repugnant,  eidem  inanitati  hanc  ipsam  nega- 
tionem  subiectam  esse  necesse  est.  Si  singuloruin  hominum 
voluntas  etiam  quatenus  negatione  sui  se  contra  se  ipsam  ver- 
fcat,  divinae  veritatis  particeps  est,  ipse  homo  secundum  exi- 
stentiam  vi  divina  non  caret.  Unde  efficitur,  Brahmam  non 
iam  solam  esse  omnium  rerum  substantiam,  sed  et  menti  volun- 
tatique  hominum  inesse,  hominesque  divina  dignitate  frui. 
Quae  sententia  plane  repugnat  istius  doctrinae  principiis.  Ea 
enim  probata,  homines  non  iam  desperatione  de  sua  inanitate 
sed  laetitia  de  dignitate  afficerentur.  Apparet  igitur,  et  summi 
ordinis  officium,  ipsam  negationem,  nullius  veritatis  sed  eius- 
dem  vanitatis  esse,  cui  omnes  aliae  actiones  subiectae  sint. 
Qua  sententia  accepta,  omnis  moralitas  plane  deleta  omnisque 
actionum  finis  sublatus  est.  Hae  autem  alterius  doctrinae, 
quam  supra  adumbravimus,  sunt  sententiae.  Iam  relatio  nec 
affirmativa  nec  negativa  existit  homini  cum  deo;  deus  homini- 
bus  nec  conscientia  nec  voluntate  se  exhibet;  deus  iis  plane 
nihil  est.  Homines  durae  necessitati  et  quae  ipsa  divinae  ve- 
ritatis  expers  est,  subiecti  nullam  existere  veritatem  sciunt 
nisi  hanc:  nihil  esse  nihilque  fore.  Quae  principia  levi  indi- 
gnoque  modo  adhibentur  et  explicantur  ab  iis,  quibus  e  notione 
materiae  nomen  est,  digna  severaque  ratione  ab  iis,  qui  Buddhi- 

stae  appellantur.  Horum  animos  desperatio  tenet  de  perfecla 
vitae  a  deo  alienatione.  Non  iam  finis  iis  restat  intereundi 
in  deo;  non  sperant,  negatione  sui  gloriarn  dei,  quippe  qui 
nihil  sit,  se  aucturos  esse.  Revera  huic  vitae  condicioni  summa 
tristitia  eorum  respondet,  qui  omni  spe  destituti  sunt.  llli 
contra  summa  animi  levitate  contendunt,  nullam  existere  inter 
homines  et  res  naturales  veram  differentiam ;  cogitationis  vo- 
luntatisque  libertatem  non  nisi  in  errore  positam  esse,  quum 
et  cogitata  hominum  simili  ratione  ex  materia  mota  oriantur, 
qua  omnes  rerum  naturalium  mutationes  producantur.  Xeque 
vero  hac  doctrina  tristes  vel  de  vita  desperantes  se  praebent 
sed  ea  condicione,  ex  qua  homo  res  naturalis  dicitur,  con- 
tenti  sunt. 

Iam    pertractatis   principiis   earum    doctrinarum,    quae    et 

actionem   humanam    prae    divina   efficientia    tollunt    et    ipsam 

essentiam   singuloruni   prae   dei   essentia  negant,  intelleximus, 

humana  actione  et  essentia  plane  negata,  divinam  etiam  tolli, 

quum  deus  nihil  esse  habeatur  necessitasque  divina,  dei  ipsius 

existentia  sublata,  in  rationem  fortuitam,  quae  non  in  univer- 

salitate   quadam    sed   in  ipsis  rebus  singulis  posita  est,  abeat. 

Quae  sententia  ex  iis  principiis  sequitur,   quae  omnem,  mora- 

litate  sublata,  veritatem  in  religiositate  ponunt.     Primam  autem 

huius  doctrinae  causam  inde  oriri,  quod  relatio  inter  hominuin 

deique   et   essentiam   et   efficientiam  non  secundum  qualitatem 

sed   quantitatem   habeatur,    facile    intelligemus ,   si   contrarium 

errorem,  doctrinam  moralitatis  a  pietate  alienae  tractabimus, 
Nostro  tempore  exstiterunt,  qui  hanc  de  qua  agitur  relationcm 
hunc  in  modum  animo  sibi  conforment.  Illi  coniunctionem  di- 
vinae  et  humanae  efficientiae  intimam.  quae  iam  in  notione 
hominis  ab  ecclesia  nostra  constituta  est,  in  ludibrium  vertere 
conantur.  Doctrinam  de  homine  nondum  peccatis  depravato 
liis  fere  verbis  explicaverunt.  Inter  omnes  constat,  eam  rela- 
tionem,  quae  primo  homini  cum  deo  fuisse  traditur,  viribus 
humanis  appeti  et  servari  non  posse,  quoniam  nulla  creatura 
per  se  sanctitate  frui  possit.  Ea  autem  condicio  primi  homi- 
nis,  qua  natura  humana  summa  cum  gloria  in  intima  cum  deo 
communitate  fuit,  non  in  ipsa  natura  posita  sed  ei  tamquam 
donum  addita  erat.  Itaque  ea  iustitia  et  sanctitas ,  quae  primi 
hominis  propter  communitatem  cum  deo  erat,  non  ad  ipsam 
eius  essentiam  attinebat.  Vos  autem,  qui  illam  dignitatem 
naturalem  esse  humanamque  essentiam  constituere  censeatis, 
magno  errore  estis  impliciti.  Iustitia  illa  et  sanctitas,  quo- 
niam  non  in  ipsa  hominis  essentia  posita  erat,  peribat  tum 
quum  homo  pcccabat;  vos  autem  hominem  peccantcm  summam 
praeclarissimamque  essentiae  suae  partem  amisisse  dicitis.  Sed 
nullo  modo  cogitari  potest,  ex  animi  conformatione  partem 
quandam  eiici  posse  et  perire ,  quum  animi  essentia  simplex 
sit  neque  ex  partibus  diversis  composita,  eiusque  facultates 
notione  quidem  separatae,  revera  semper  una  sint  neque  un- 
quam  se  dividi  vel  partim  deleri  patiantur.  —  Quibus  expli- 
catis  adversarii  illi  de  cfficientia  dei  in  homines  peccantes  hunc 

in  modinn    pergunt.      Nos   denm  facultates  hominis  dcbilitalas 

excitasse,  auxisse,  clariorcs  fccisse  contcndimns ;  vos  antem 
facnltates  recentes  cnm  creasse  dicitis.  Qua  doctrina  ipsam 
conscicntiam  tolli  necesse  est,  quoniam  fieri  non  potest,  quin 
is,  cui  novae  animi  partes  creatae  sunt,  sc  cundem  mansissc 
sciat;  immo,  animo  niutato,  liomo  nulla  re  idcm  mansit,  nisi 
qiiatenus  cadem  corporis  membra,  quac  antca  ci  crant,  ser- 
vavit.  — 

Omnia  haec  adversariorum  illorum  dicta  a  falsis  istis 
principiis,  quae  supra  adumbravimus ,  proficiscuntur.  Substan- 
tiam  bumanam  mutationis  omnino  expertem  habcndam  esse, 
ne  conscientia  tollatur;  ne  eos  quidem  progressus,  quibus  cul- 
tura  animi  augeatur,  ad  ipsam  substantiam  attinere,  ne  homo 
ipse  idemque  esse  dcsinat.  Itaque  omnia  ea  excludcncla  essc 
ex  substantia,  quae  iacturae  vel  mutationi  obnoxia  cogitari 
possint;  inprimis  intimam  cum  deo  relationem,  cjuae  etiainsi 
sanctificatione  sit  recuperata,  non  ad  substantiam  pertincrc 
dici  possit,  sed  in  accidentium  numero  habeatur.  Conccdunt 
quidem  illi,  humanam  naturam  esse  debilitatam.  Iam  quac- 
rcntes,  utrum  haec  debilitatio  ipsi  substantiae  vel  eius  acci- 
dentibus  vindicanda  sit,  principia,  ex  quibus  illac  sententiac 
consequuntur,  cognoscemus.  Satis  enim  ex  iis,  quae  supra 
illi  dixerunt,  elucet,  substantiam  ne  dcbilitari  quidem  posse, 
quum  debilitatio  non  nisi  cum  mutatione  quadam  coniuncta 
cogitetur.      Q,ua   ex  re  si  iam  intelligimus ,  ca  quae  per  acci- 

dens  homini  insint,  nullam  rclationcm  cum  immutabili  eius 
substantia  habere,  multo  clarius  hoc  apparebit,  si  consideramus, 
quomodo  ea  condicione  singulae  hominis  actiones  cogitandae 
sint.  Quas  actiones  modos  potissimum  appellemus,  quoniam 
revera  earum  cum  siugulorum  hominum  substantiis  relatio 
cadem  est,  quae  intercedit  inter  modos  et  eam,  quae  una  est 
substantia  secundum  Spinozae  doctrinam.  Iam  quaerimus,  cuinam 
libertati  actionum  ista  substantia  in  homine  locum  det,  quae 
ad  eum  graduni  immutabilitatis  provehatur,  ut  ipsa  conscientia 
una  eademque  cum  ea  sit,  quae,  nullius  mutationis  particeps 
iis  ctiam  actionibus,  quibus  in  se  ipse  homo  se  vertit,  intacta 
nullam  nisi  vim  naturalem  praebere  possit.  Unde  sequitur, 
crrare  eos,  qui  notionem,  hominis  in  substantia  immutabili 
ponent.  Satis  constat,  substantiam  adeo  absconditam  omnem- 
que  mutationem  effugientein,  morali  in  ipsuin  hominem  efficien- 
tia  esse  non  posse.  Adversarii  illi  si  notionem  hominis  non 
sub  hnagine  quiescentis  substantiae  finxissent  et  animadvertis- 
sent,  humilium  etiam  animalium  notionem  pluris  aestimandam 
esse ,  quin  etiam  in  ipsa  mutatione  progressuque  constare,  totam 
et  de  humana  natura  et  de  relatione,  quae  ei  cum  divina 
natura  intercedit,  sententiam  mutassent.  Illa  modo  corpora, 
quae  nulla  cohaerendi  natura  sunt,  in  immutabilitate  consistunt, 
velut  huius  aquae  eadem  non  manet  natura,  si  compluribus 
guttis  adiectis  quantitatem  mutamus  —  ea  quidem  de  causa 
quocl  huic  aquae  ex  multis  partibus  compositae  vera  natura 
omnino   non   debet   vindicari.      Planta    autem,    cuius    calyx   in 

lioreni  rnutatur,  suani  non  perdit  naturam,  immo  ctiam  hac 
mutatione  eam  servat  et  excolit.  Quanto  magis  de  animo 
hominis  dicendum  erit,  eum  non  quiescentem,  sed  in  ipsa  essett- 
tia  sese  mutantem  et  excolentem  existere  r 

Quibus  explicatis ,  iam  quid  nos  de  natura  hominis ,  qua- 
tenus  rclationem  inter  moralitatem  et  religiositateru  attinet, 
statuamus,  paucis  declarabimus.  Homo,  a  deo  creatus,  bonus 
appellandus  est,  quum  ideae,  quae  in  ipso  deo  posita  est, 
omnino  respondeat ,  bonus  quidem  c  ratione  naturae,  non  mora- 
litatis.  quum  non  iam  se  ipse  bonum  reddiderit,  Ipsius  igitur 
efficientia  eum  secundum  moralitatem  bonum  ficri  necesse  est. 
Cuius  actionis  quae  causa  ponenda  sit,  quaeritur.  Ideam  summi 
boni  tamquam  unum  finem  appetendum  comprehendit,  sed  finis 
modo,  non  causa  movens  haec  idea  existit.  Causa  igitur,  quac 
ex  naturae  condicione  ad  assequendam  moralitatem  eum  duxit, 
non  ipsa  in  sola  moralitate  posita  esse  sed  naturalem  quandam 
efficientiam  praebere  debet.  Itaque  eam  causam  impulsum 
quendam  naturalem  esse  oportet,  qui  ad  naturam  non  servan- 
dam  sed  mutandam  moralitatemque  assequendam  sese  con- 
vertat,  i.  e.  amorem  dei,  in  intima  hominis  cum  deo  relationo 
positum. 

Quare  sequitur,  istum  amorem,  quippe  qui  naturam  hu- 
manam  movere  possit,  naturae  ipsi  inesse,  non  autem  substan- 
tiae  addi  quasi  eius  notione  non  contineatur.  Iste  autem  amor 
si  revera   ad  moralitatem  assequendam ,   ad  condicionem  natu- 

ralcm  in  superiorom  mutandam  oonducere  potest,  non  tantuni 
naturali  cfficientia  in  homine  agere  debet,  sed  diffcrcntia  gua- 
dam  vel  contrarietate,  quam  ipse  in  sc  positam  habct,  honii- 
nem,  ut  libere  agat,  constituat  oportet. 

Itaquc  alterum  etiam  impulsum  existcrc  neccssc  est,  qui 
hominem  moveat.  Porro  hunc  alterum  impulsum  non  omnino 
ab  illo  diversum  esse  opportet,  quia,  omni  inter  eos  communi- 
tato  sublata,  futurum  esset,  ut  homines  aut  modo  hunc  modo 
illum  sequcrentur,  aut  ut  libere  agerent,  tertio  impulsu  ege- 
rent,  qui  eos  coniungeret.  Alter  igitur  impulsus  in  illo  com- 
prehensus  sit  oportet,  sed  facultatem  exhiboat  eam,  qua  ex  sua 
ipse  condicione  existens  alteri  adversus  ponatur.  Qua  re  effi- 
citur,  ut  homo  ab  altcro  ad  alterum  se  vertens,  sibi  ipsi, 
communitate  inter  eos  data,  constans  sit  veraque  libertatc 
fruatur.  Alter  autcm  impulsus  consistit  in  amore  sui,  cuius 
notio  quidem  in  notione  amoris  dei  comprehcndenda  est,  non 
vero  facultatcm  excludcndi  huius  amoris  negat. 

Quibus  dictis  elucet,  quod  supra  adumbravimus,  religio- 
sitatem  moralitatemque  omnino  coniunctas  esse.  Finis  mora- 
libus  actionibus  appetendus  in  eo  consistit,  ut  summum  bonum 
ad  effectum  adducatur;  impulsus  actionum  est  dei  amor,  qui 
si  ab  hominc  liberc  affirmatur,  condicionem  naturalem  in  mo- 
ralem  convertit.  Religiositatem  igitur  et  moralitatem  vicissim 
in    alteram    transire   videmus.      Quod    enim  homo    suis  viribus 

assecutus  suum  reddidit,  condicionem  possessionis  quiescentis 
non  accipit,  sed,  progressu  culturaque  semper  crescente ,  ipsum 
fit  ad  maiora  assequenda  impulsus ,  qui  in  nulla  re  nisi  in 
amore  dei  consistit.  Ex  quo  apparet,  etiamid,  quod  nostris 
viribus  acquisivimus ,  revera  tanquam  dei  donum  se  praebcre. 
Quarc  in  omnibus  actionibus  libertate  bomo  utitur,  quae  dei 
efficientiae  non  opposita ,  immo  in  ea  posita  est.  Iam  eum, 
cui  haec  quaestionis  nostrae  solutio  non  satisfecerit  et  qui 
,  duas  sententias  inter  se  contrarias  secumque  repugnantes  a 
nobis  affirmari  dicat,  ad  ea  rcvocamus,  quae  supra  de  essentia 
hominis  explicavimus.  JSeque  enim  in  relatione  ad  se  ipsmn 
consistit  notio  hominis ,  quoniam  ea  relatio  veritatem  non  habet 
nisi  quatenus  posita  cst  in  relatione  cum  deo.  Se  ipsum  eo 
servat  homo,  ut  totum  se  deo  dedat;  qua  deditione  negata  si 
se  servare  conaretur,  ipsa  notio  eius  periret.  Iam  igitur  in 
notione  hominis ,  non  solum  in  actionibus ,  ea  nobis  quaestio, 
de  qua  agimus  quamque  solvere  toto  animo  adducimur,  inest. 
Solvi  autem  non  potest,  nisi  sententia  illa,  qua  notionem  hu- 
manam  in  relatione  sui  consistere  affirmatur,  penitus  sublata. 
Itaque  homines  religiosi  eo  adduci  poterant,  ut  omnes  actiones 
nostras  tamquam  dei  efficientia  productas  spectarent;  error 
eorum  in  eo  constitit,  quod  ex  ea  conscientia  libertatem  hu- 
manam  esse  negandam  concludebant.  Si  omne  factum  tam- 
quam  a  deo  profectum  constituimus ,  nulla  parte  neglecta  de 
toto  facto  recte  iudicavimus;  neque  vero  totam  iudicandi 
rationem     adhibuimus.      Illi    autem    adversarii,    quos    de    es- 

sentia  hominis  iudicanda  rationem  quantitatis  adhibere  vidi- 
mus,  actiones  in  partes  dividunt,  quarum  altera  hominis, 
altera  dei  sit,  sive  ipsam  materiam  sive  formam  actionis 
partientes. 

Dicunt  illi,  voiuntatem  ipsam  ad  actionem  conversam  ex 
homine,  reliquam  actionem  ex  deo  oriri.  Sed  ipsam  voluntatem 
in  amore  dei,  in  divina  efficientia  consistere  iam  supra  vidi- 
mus.  Itaque  nostra  de  relatione  inter  religiositatem  et  mora- 
litatem  sententia  approbata,  illi  convincuntur. 

Ponunt  enim  notioncm  hominis  in  substantia  quiescente, 
qua  sui  quidem,  non  vero  dei  relatio  servatur.  Tollitur  ex 
notione  hominis  iste  impulsus,  quo  homo  se  dedere  cupit,  ut 
se  servare  possit.  Oportuit  autem  impulsum  ex  substantia, 
(quam  isti  esse  volunt),  removeri,  quum  accepto  illo  impulsu 
mutationem  quandam  oriri  necesse  esset ,  qua  mutatione  sub- 
stantiam  deleri  iis  constarct.  Nos  autem  contendimus,  hanc 
substantiam,  quae  divinam  fugiat,  ipsam  divinam  essentiam 
imminuere  et  rebus,  ad  quas  divina  efficientia  non  attineat, 
constitutis ,  finitam  eam  reddere.  Itaque  adversarii  illi  relatio- 
nem  inter  humanam  divinamque  essentiam  simili  ratione  com- 
prehendunt,  qua  ista,  quam  supra  explicavimus ,  Indorum 
doctrina  eam  amplectitur.  Differentia  in  eo  solum  consistit, 
quod  illorum  doctrinae  ista  deest  religiositas ,  qua  Indi  incita- 
tos  sese  pracbuerunt.  — 

Postquam  explicavimus,  quid  contra  adversariorum  doctri- 
nas  de  moralitatis  religiositatisque  relatione  contendamus,  re- 
stat,  ut,  qua  via  et  ratione  comprehendi  illa  debeat,  ostenda- 
mus.  Quod  illi  quidem  negant,  ipsam  substantiam  per  vitam 
horninis  sese  mutantem  cogitari  posse",  id  nos,  quippe  quibus 
notio  et  substantia  idem  non  sint,  affirmamus.  Certe  igitur 
substantia  hominis,  qui  per  totam  vitam  semper  idem  est,  per- 
petuo  mutatur,  sed  suis  viribus  mutatur,  non  alienis.  Quae 
mutatio  inde  oritur ,  quod  et  duplex  ille  amor  ei  inest  et  relatio, 
quae  utrique  amori  cum  altero  est,  inverti  potest.  Mutatio, 
quam  substantia  hominis  non  peccantis  inire  debuit,  eo  consti- 
tit,  ut  quod  a  natura  ei  inerat,  libertate  affirmaretur  et  ut 
mores  stabiles  ex  indole  naturali  fierent.  Quin  etiam  hac 
re  non  tamquam  superficies  sed  intima  substantia  mutaretur. 
Repugnantia  quae  rationi  nostrae  inde  oritur,  quod  homo, 
licet  substantia  mutetur,  idem  esse  asseveratur,  plane  tollitur, 
si  neque  nos  ipsos  in  essentia  quadam  nec  conscientiam  in 
materia  positam  putamus. 

Quamvis  substantia  mutetur,  notio  humana  semper  eadem 
erit.  Quin  etiam  in  ipsa  mutatione  consistit  haec  notio,  non 
illa  quidem  in  omni  mutatione,  sed  in  ea  ,  qua  in  nos  ipsos 
nos  convertentes  fini  a  deo  proposito  appropinquamus.  Notione 
autem  hunc  in  moclum  constituta,  etiam  libertati  suus  locus 
datur.  Atque  etiam  si  libertate  abutamur,  naturam  quidem 
mutamus ,   cum    recta  inter  nos  et  deum  relatio  deleatur,    non 

vero  notionem  nostri  tollimus.  Tum  demum  ipsa  notio  tolle- 
retur,  si  eommunitas  inter  duos  illos  impulsus  constituta  plane 
evanesceret.  Quod  fieri  non  potest,  nisi,  amore  dei  omnino 
eiecto,  relationis  cum  deo  nc  minimum  quidcm  vcstigium  nec 
in  eonscientia  nec  in  voluntate  superesset. 

Quo  facto  certe,  ipsa  notione  sublata,  homo  se  ipsum 
perdidisset  neque  pluris  quam  res  natiualis  esset.  Quare  non 
est,  quod  illi  mirentur,  si  bonam  quandam  ex  animo  eiectam 
esse  facultatem  et  in  locum  eius  malam  irrepsisse  dicimus. 
Relatione  enim  quae  intcr  duos  illos  d.  q.  a.  impulsus  intcr- 
cedit,  perversa,  *ex  relationc  in  malam  partem  versa  mala  ori- 
tur  agendi  voluntas.  Causa  autem ,  qua  commotos  adversarios 
illos  peccata  solum  ex  defectu  quodam  orta  putarc  mox  expli- 
cabimus,  iam  hoc  loco  elucet;  consistit  enim  in  eo,  quod  ma- 
lum  revera  existens  cum  ea  materia  confundunt,  quam  ex 
semetipsa  malam  esse  Manicliaei  iudicabant.  Quam  vero  iam 
antea  tractavimus  quaestionem,  qui  fieri  possit,  ut  deus  in 
pcrvcrsam  hominis  naturam  libertate  eius  non  imminuta  se 
convertat,  ea  hoc  loco  facile  solvitur.  Adversariis  illis,  qui 
notionem  humanam  in  quiescentc  quadam  substantia  ponunt, 
efficientia  divina  ei  aliena  esse  videatur  oportet. 

Qui  si  deum  cum  homine  una  agere  contendunt,  actio- 
nem  quasi  divisam  habent.  Quam  divisionem,  ipsa  hominis 
Bubstantia  purversa,   tolli  deumque  non,    nisi  hbertatc  hominis 

laesa ,  ad  finem  eum  perducere  posse  satis  constat.  Kos  autein, 
quibus  substantia  quidem  sed  non  notio  hominis  peccantis  lae- 
ditur ,  efficientiam  quandam  homini  vel  perversissimo ,  libertate 
eius  servata,  adhiberi  ostendimus.  Kam  cum  notio  humana 
non  immutabili  ratione  in  ea,  quae  existit,  mala  realitate  po- 
sita  sit,  efficientia  divina  non  necessario  ab  homine  aliena  est, 
et  cum  substantia  secundum  eius  notionem  mutetur,  actione 
divina  ea  facultas  offertur,  qua  ad  malam  suam  naturam  cor- 
rigendam  in  se  ipse  se  vertit.  De  consequentiis  autem,  quae 
ex  ista  adversariorum  doctrina,  quae  ad  moralitatem  hominis 
scrvandam  dei  efficientiam  omnem  ex  notione  eius  excludit, 
efficiantur,  et  de  qualitate  eius  moralitatis,  quae  religiositate 
careat,  quamvis  iam  hoc  loco  eluceat,  accuratius  in  particula 
lmius  dissertationis  altera  explicabimus.  Ea  doctrina  d.  q.  s.  a. 
probata,  hac  condicione  usuri  essemus,  ut  de  moralitate  et 
religiositate  alteram,  altera  neglecta,  eligeremus;  notione  autem 
earum  explicata  exemplisque  ex  historia  exhibitis,  utramque 
altera  carentem  mutari  et  deleri  vidimus.  Utranique  quum 
per  se  non  sufficiat,  cum  altera  omnino  coniungi  oportere 
apparet.  — 

Quibus  omnibus  hoc  elucet ,  actionem  hominis  in  se  ipsuin 
se  vertentis  prae  superiore  quadam  necessitate  negari  non  de- 
bere.  Homo  enim,  nisi  divinae  efficientiae  se  dedit,  vere 
non  agit  ac  divina  actio  se  in  hominem  non  vertit,  nisi  ille 
libertate    agendi   utitur.     Duae  quidem  existunt  omnis  actionis 

conditiones ,  quarum  altera  potius  moralis,  altera  religiosa  ha- 
betur;  id  enim  inde  apparet,  quod  illa  momenta  notione  non 
confundenda  sed  distinguenda  esse  supra  ostendimus,  —  non 
vero  actionis  altera  pars  moralitatis,  altera  religiositatis  pro- 
prium  esse  statuendum  est,  quum  utraque  non  nisi  in  altera 
existat. 

